钦定古今图书集成/明伦汇编/闺媛典/第254卷 > 邓久中妻潘氏
## 钦定古今图书集成/明伦汇编/闺媛典/第254卷 > 邓久中妻潘氏

按《安庆府志》：“潘氏，怀宁人，邓久中妻。久中即世，潘年
二十有四，家贫守志，育二孤成人。长生孙锺皋未周
而流寇至，二子与媳俱死。皋在襁褓，亦伤面，潘匿影
林中，寇退，匍伏子妇尸侧，惨不欲生。见皋一息尚存，
曰：‘吾当为邓氏存此一线’。于是抚皋生子曰士津。早
岁入泮，卒年七十有九。”